Legend of Aukelenuiaiku. 65 



A ma keia noho ana o laua, ua loaa ka laua keiki, aole nae i kanait, e hapai ana 

 no, alaila, hele aku la o Aukelenuiaiku i ka auau me kana wahine. la laua e auau 

 ana, he mea mau ia Aukelenuiaiku, ka hele e nana i ka pahu o ke 'kua ona, o Lonoi- 

 koualii, e waiho ana ma ka ae one. A kokoke o Aukelenuiaiku i kahi o ka pahu e 

 waiho ana, lohe aku la ia i ka leo o kona akua, o Lonoikoualii e kahea mai ana: 

 "E, Aukelenuiaiku e! make kana, eia o Halulu ka manu ai kanaka mai ka lani mai." 

 A lohe o Aukelenuiaiku, huli ae la ia a nana i ka lani. 



MOKUNA VIII. 

 Ka IvILO ana o Aukelenuiaiku ia Halulu i ka Pali. 



Ua paapu ka malamalama o ka la i na eheu o Halulu. A pan ka Aukelenui- 

 aiku nana ana i luna, lalau aku la ia i ka pahu o kona akua, o Lonoikoualii. Ia ia e 

 lalau ana a paa aku ka lima i ka pahu, ia wa loaa ke poo o Aukelenuiaiku ia Halulu, 

 a komo i kona waha, a lawe ia aku la i luna o ka pali. Aia hoi ma ka pali he ana, 

 kahi o ua manu nei o Halulu e noho ai, lawe.ia aku la o Aukelenuiaiku, alaila hoonoho. 

 Aia maloko o ke ana eha kanaka e noho ana, he mea ai no na ua manu la. Ia Aukele- 

 nuiaiku i hiki ai i laila, aloha mai la lakou, a minamina loa mai la ia Aukelenuiaiku, 

 no ka make i ka manu ia Halulu. 



Ia lakou e kamailio ana, ninau aku o Aukelenuiaiku: "Heaha ka oukou e 

 kamailio nei?" "E minamina ana makou ia oe, i ko kanaka maikai, i ka pan i ka ai 

 ia e ka manu." Ninau aku o Aukelenuiaiku i ua poe kanaka aia: "Pehea e kii mai 

 ai ua manu la?" "O ka eheu akau mua e kii mai ai, pan elua kanaka i ka ai ia, a 

 hala ia, iho mai ka eheu hema, a loaa elua kanaka, iho mai ka nuku mahope." 



Ninau hou aku o Aukelenuiaiku : "Owai na kanaka o oukou e kii e ia mai ana?" 

 "O maua," pela ka olelo a ia mau kanaka. "He hohonu no anei ke ana i loko lilo?" 

 "Ae, he hohonu no." I aku o Aukelenuiaiku : "E nee loa olua a loko lilo noho mai, na 

 ka eheu ia e kikoo aku, alaila ooki an ma ka puka nei, o ka laua nei o ka hoa i ke ahi." 



Ia lakou e kamailio ana no na mea e pili ana i ka make o ua manu nei, komo 

 ana ka eheu akau o ua manu nei, kokolo aku la a loaa ua mau kanaka nei i loko lilo 

 o ke ana, umii mai la ka eheu a paa ua mau kanaka nei. A makaukau ka eheu e lawe 

 mai ia laua, kahea mai laua ia Aukelenuiaiku: "Eia maua i luna o ka eheu kahi i kau 

 ai." A lohe o Aukelenuiaiku, wehe ae la ia i ka pahu, lalau iho la i ke koi, a ooki 

 iho la i ka eheu o ua manu nei, a moku iho la. A moku ka eheu akau, iho mai la 

 ka eheu hema, ooki iho la no o Aukelenuiaiku, moku, kiola no keia mau kanaka i loko 

 o ke ahi; mahope o ka moku ana o na eheu, iho mai la ka nuku, ooki aku ana o 

 Aukelenuiaiku, kaawale ke poo me ke kino. 



Memoirs B. P. B. Museum, Vol. IV. — 5. 



